Discussió:Educació diferenciada

message: Aquest article fa apologia de la separació de sexes a les escoles. Només cal llegir les primeres línies per adonar-se'n. Per això he col·locat l'avís de violació de la neutralitat. --Manu bcn 17:40, 10 mai 2006 (UTC)
replies: text: sí s'hauria de refer de dalt a baix per seguir a la viqui--barcelona 18:05, 10 mai 2006 (UTC)
thread_title: Neutralitat

message: Havia afegit la :Categoria:Segregació a la pàgina, però veig que en  m'ha desfet el canvi argumentant que "Segregar implicaria menystenir, infravalorar o perseguir a una de les dues parts, i no és el cas." (reversió: ). Sense entrar a fons en si l'educació diferenciada menysté, infravalora o persegueix a una de les dues parts (entenc que hi ha casos en què sí que ho fa, i d'altres en què no), la segregació és "la separació entre poblacions humanes pertanyents a un mateix país o regió en base principalment a plantejaments de tipus racial, sexual, religiós o ideològic". L'educació diferenciada separa per sexes i per tant és una segregació sexual, independentment del fet que pugi ser "bona" o "dolenta". Abans de començar a fer i desfer canvis m'agradaria discutir aquí les raons, però crec que cal recuperar la :Categoria:Segregació en aquest article. --Habicht (disc.) 13:16, 10 gen 2014 (CET)
replies: text: De fet, crec que a l'entrada s'hauria d'especificar que també es coneix com a educació separada per sexes o educació segregada. Algunes referències:

text: * Ensenyament garanteix els concerts a les escoles que segreguen per sexe almenys fins al 2014

text: * Educació concertarà centres que separen per sexe

text: * CiU i PP rebutgen suprimir els concerts a escoles que segreguen per sexe

text: * Separar por sexos ¿es pedagógico?

text: * 'Salvados' treu els colors a la dubtosa aconfessionalitat de l'Estat

text: * Pere Navarro: 'El govern ha de retirar les subvencions a les escoles d'educació segregada'

text: En general crec l'article és molt millorable i hi hauria d'haver una explicació històrica, de la implantació i dels beneficis i perjudicis més que una llista d'arguments a favor i en contra. Me'l poso a la llista i si tinc temps hi treballaré. --Habicht (disc.) 13:46, 10 gen 2014 (CET)
*Categoria
Pel que fa a la categoria, continuo pensant que la que proposes no és l'adequada. Jo veig diferent 1)educar als nois i a les noies amb un mateix programa però en aules diferenciades per considerar que això afavoreix el seu desenvolupament particular, i 2) segregar una part dels alumnes d'un territori (als nois o a les noies) per a donar-los una educació superior o inferior, discriminant-los. Segregar al IEC és Separar de la massa del país (grups ètnics, religiosos o lingüístics diferenciats) aplicant-los una legislació especial, sovint desfavorable respecte a la que és aplicada als altres ciutadans. i a la GEC és Separar de la massa del país (grups ètnics, religiosos, etc, diferenciats) aplicant-los una legislació especial, sovint desfavorable, respecte a la que és aplicada als altres ciutadans.. Com dius, això històricament pot ser que hagi passat, però no rep el mateix nom ni es pot comparar amb l'educació diferenciada que actualment imparteixen centres educatius catalans. Les olimpíades o els serveis dels bars no segreguen els homes i les dones, tracten ambdós sexes amb el mateix respecte, simplement els diferencien perquè es considera que progressen esportivament i fan les necessitats de maneres diferents. Doncs hi ha gent que creu que l'evolució educativa dels nois i les noies són diferents i per això els diferencia. Jo ho entenc així.
*També es coneix
Per altra banda, proposes incloure a l'article que també es coneix com 'educació separada per sexes' o 'educació segregada'. El segon terme em sembla que pot portar a equívoc, però és un fet que s'ha utilitzat, tot i que jo preferiria canviar el verb: Alguns també s'hi refereixen anomenant-la 'educació segregada'. Com vegis. 
Comparteixo amb tu que cal millorar l'article. --Medol (disc.) 11:16, 11 gen 2014 (CET)

text: Si l'educació diferenciada, separada per sexes o segregada el que fa és separar els alumnes segons el seu sexe, francament segueixo sense entendre de quina manera categoritzar-la com a Segregació pot ser inadequat. De fet, crec que allò inadequat és no fer-ho. És una designació àmpliament i llargament utilitzada, tant per científics com per polítics de dreta i d'esquerra. Ja que poses analogies, jo ho faré també. Si en una escola d'un barri poses els alumnes d’una raça en una classe i els d'una altra en una altra, o directament els poses en escoles diferents, els estàs segregant, independentment que les escoles tinguin els mateixos recursos i els mateixos professors. El mateix amb la religió, o en el cas que ens ocupa amb el sexe. Com a exemple, la versió anglesa de l’article inclou aquesta categorització.

text: Sobre la designació, posar que "alguns també s'hi refereixen anomenant-la educació segregada" denota que és un terme minoritari, quan aquesta ha estat la designació tradicional, i en canvi "educació diferenciada" és relativament recent i encara, diria jo, minoritari. Jo de fet canviaria el nom de l'article i el passaria a educació separada per sexes, que crec que és el més neutral, amb redireccions des de les altres denominacions. És a dir, algunes implementacions d'aquest tipus d’educació són o han sigut clarament discriminatòries i d'altres es poden fer amb una fi diferenciada, però allò objectiu i comú a totes les versions és que se separa els alumnes per raó de sexe.

text: Sobre la necessària millora de l'article, de seguida que acabi amb el que tinc ara entre mans em posaré amb aquest. --Habicht (disc.) 14:56, 12 gen 2014 (CET)
replies: text: :Categoria: Em permetràs que insisteixi amb altres paraules. Veig diferent 1) segregar una part per a donar-li una educació inferior o superior (com es feia a l'apertheid) que 2) preparar les classes específicament per a les noies o els nois perquè consideres que pedagògicament els afavoreix perquè tenen dos ritmes de maduració que difereixen en certes edats. Entenc que separar per races o religió és segregar si es fa per perjudicar-ne una part, també ho és separar per sexes si l'objectiu és discriminar. I a la versió anglesa que facin el que creguin convenient, tot i que per la versió anglesa mai s'anomenaria segregada l'educació diferenciada, de fet l'article amb aquest concepte va a un cas de discriminació educativa racial. En qualsevol cas, no em sembla justificat categoritzar-lo com dius.

text: :També anomenat: Pel que fa al terme "segregar", no estic d'acord en que l'utilitza tothom; no trobaràs cap dels milers de pares que porten els seus fills a una escola d'educació diferenciada que utilitzi aquest terme, sinó que l'utilitzen principalment els qui volen criticar-la, ja que "segregar" és un terme típic dels règims i moments històrics poc democràtics. Actualment aquest article no inclou l'educació segregada, en tot cas seria matèria per un altre article, però és veritat que hi ha qui l'anomena d'aquesta manera i per això considero que es pot incloure, en això no m'hi oposaré. És un fet que molts s'hi relacionen amb aquest terme. O sigui, que amb això ja estem d'acord.

text: :Nom de l'article: Per altra banda, canviar el nom de l'article no em sembla tant senzill. Si s'anomena "educació separada per sexes" caldria incloure-hi dos grans apartats, amb dos models educatius radicalment oposats entre sí que només comparteixen que a les aules només hi ha joves d'un sexe, que al final és l'anècdota, perquè els motius que tenen per a fer-ho són contraris, en un cas és per discriminar una part i en l'altre per a millorar els resultats acadèmics de les dues. El que se m'acut és deixar la denominació d'aquest concepte tal i com està i crear un nou concepte d'educació segregada a part, amb un nou contingut, fent un repàs històric dels règims que han dut a terme aquest tipus d'educació. --Medol (disc.) 17:00, 12 gen 2014 (CET)
replies: text: ::He afegit les dues denominacions (separada per sexes i segregada), amb referències.

text: ::Sobre la categoria (i indirectament sobre el nom i possible separació en dos articles diferents), jo també hi he d'insistir. Es pot creure que separar per sexes millori el rendiment dels alumnes, però no està en absolut clar, i fer-ho basant-se simplement en aquesta creença i amb el resultat d'augmentar estereotips i sexisme (Science 333, 6050 (2011)) és segregació. Demano a la taverna a veure si algú més pot venir a participar a la discussió, perquè crec que tenim punts de vista massa diferents. --Habicht (disc.) 22:51, 12 gen 2014 (CET)
replies: text: :::Segons l'IEC, segregar: "Separar (alguna cosa) de la massa general, de les altres"; aquesta és la primera definició i, per tant, el sentit general del terme (la segona parla de grups ètnics, religiosos o lingüístics, que no és el cas). No implica judici de valor ni posició ètica al respecte, ja que simplement significa separar. I d'això tracta l'article que esteu treballant. Per més que es vulgui disfressar utilitzant altres paraules per a que no sembli allò que és, segueix sent una segregació com en qualsevol altre cas (repeteixo: no implica que sigui "bona" o "dolenta"), i que no menysté, infravalora, o persegueix res. Crec que el nom de l'article hauria de ser Educació segregada, per ser més clar i directe, ja que "diferenciada" em sembla massa poc clar (diferenciada entre què i què??) i "separada per sexes" em sembla redundant per intentar ser políticament correctes. A més, "segregada" és l'opció que més referències té i, per tant, (entenc) la més abastament utilitzada.

text: :::En qualsevol dels casos, s'han de crear les redireccions (totes elles necessàries). I opino que la :Categoria:Segregació és pertinent en aquest cas. --Judesba (digues...) 00:41, 13 gen 2014 (CET)
replies: text: :::: D'acord amb na . L'article ha de dur la categoria i s'ha d'anomenar Educació segregada, per molt que els seus defensors usin l'eufemisme educació diferenciada. Un cas similar a  Programari de propietat i programari privatiu o Medicina i Medicina al·lopàtica. Pau Cabot · Discussió 07:39, 13 gen 2014 (CET)
replies: text: :::::Sé que això no és un fòrum, i si hi ha majoria no m'hi oposaré, només faltaria, el primer són les regles de la Viquipèdia. Però utilitzant les definicions que citeu no em sembla vàlid arribar a la conclusió que arribeu. No és el mateix "separar" (que és el que considereu que vol dir segregar) que "separar d'un tot", que és el significat dels diccionaris, i que vol dir tractar diferent, millor o pitjor, una part de la resta. Si finalment s'aprova que segregar és sinònim de separar em sembla que caldria aplicar el terme també a les olimpíades, ja que a diferència del Dakar, per exemple, s'hi segreguen (utilitzant aquesta definició que alguns esgrimiu) els homes de les dones. I no sóc defensor ni crític de cap proposta educativa, només vull que la Viquipèdia sigui una bona enciclopèdia. I no és veritat que el terme educació diferenciada sigui més utilitzat que educació segregada, poseu els termes al google ("Educació diferenciada" 11.700, "Educació segregada" 2.760, "Educació separada per sexes" 1.350) --Medol (disc.) 09:45, 13 gen 2014 (CET)
El terme educació diferenciada és molt més utilitzat avui, mentre que històricament s'empraven altres definicions. Comparteixo els arguments del Medol: separar del tot i separar en general no són el mateix concepte. No s'agafa les dones i se les separa dels nois o a la inversa sinó que es divideixen en dos grups (se separen mútuament) --barcelona (disc.) 11:04, 14 gen 2014 (CET)

text: I respecte la categoria, ? --Judesba (digues...) 13:30, 14 gen 2014 (CET)
replies: text: :, dius que "segregar" vol dir "tractar diferent, millor o pitjor, una part de la resta", i també que l'"educació diferenciada" tracta diferent els nens de les nenes. No veig doncs quina contradicció hi ha amb dir que l'educació diferenciada és segregació.

text: :, jo no veig pas que el terme educació diferenciada sigui molt més utilitzat que educació separada o segregada. En realitat, diria el contrari. Sí que és en canvi un terme sovint utilitzat entre els seus defensors (vegeu per exemple la ref. 2 de la versió actual de l'article). Crec que la raó per a no ser tant utilitzat és que una educació diferenciada (pel que fa al sexe, el gènere, la llengua, les capacitats, els interessos o el que sigui) es pot fer tant en un model mixt com en un de segregat. Això és justament el que estudia la pedagogia diferencial. Amb educació diferenciada es fa referència a una educació diferent i separada, és a dir, al que s'ha anomenat i s'anomena educació segregada. Crec que tot plegat quedaria molt més clar una vegada l'article estigués més desenvolupat (o més ben dit, desenvolupat  seques, perquè ara mateix és una col·lecció d'afirmacions favorables i contràries i no una explicació de res). --Habicht (disc.) 16:13, 14 gen 2014 (CET)
replies: text: :: Vaja, perdona, sí que m'explico malament! No sé d'on treus el que dius que dic. Em remeto a les referències: la diferència entre segregar i diferenciar és a qualsevol diccionari, pots buscar les dues definicions i veuràs que no són iguals, si fossin sinònims no li donaries tanta importància. Hi torno: L'educació diferenciada tracta igual els nens que les nenes, però s'adapta a les diferències dels seus ritmes de creixement, o sigui, diferencia. L'educació és la mateixa, no ensenya cuina a les noies i informàtica als nois. Potser no estem d'acord, però no em facis dir el que no dic. I també has començat una guerra d'estudis que jo no continuaré. N'hi ha milers, tant en contra com a favor, és un tema molt complex sense unanimitat en les conclusions. Per això ara l'article no em sembla equilibrat: sorprèn que pel que fa a estudis universitaris seriosos només hi ha la referència a una investigadora universitària vinculada a un determinat partit polític. --Medol (disc.) 17:32, 14 gen 2014 (CET)
replies: text: :::, he estat jo que t'he malinterpretat, no la Barcelona, i en qualsevol cas no volia posar-te paraules a la boca. Disculpa. Per "segregar" havia agafat la definició que donaves tu al teu darrer comentari, i havia entès que l'educació diferenciada tractava diferent (d'aquí el seu nom). Crec que la diferència entre segregar, separar i diferenciar és clara per tothom —segregar és separar i diferenciar a la vegada—, i jo entenc que l'educació diferenciada diferencia entre nens i nenes (independentment que ho faci per bé, per mal o perquè sí) i per tant és educació segregada. És a dir, només afegeixo el terme "separada" al de "diferenciada", em queda "educació separada i diferenciada", i em resulta més curt "educació segregada". Entenc que això és el que es pretén a l'utilitzar el terme "educació segregada".

text: :::Sobre els estudis, simplement en vaig afegir un de Science que recollia tots els altres estudis fins al moment, i un altre per referenciar l'ús del terme educació segregada. Ni coneixia l'autora d'aquest segon ni sabia a quin partit estava vinculada; ara he vist que inclús té un article a la Viquipèdia, així que l'enllaçaré i queda més clar. Si ens posem amb els autors i les seves filiacions, l'autor de la referència "La escuela diferenciada" ha estudiat i s'ha doctorat a dues universitats catòliques vinculades a l'Opus Dei: tots tenim ideologia. L'important és si les referències són vàlides o no. Òbviament l'article s'ha d'ampliar i referenciar molt millor. --Habicht (disc.) 18:12, 14 gen 2014 (CET)
Bé, he fet un canvi important a l'article. He modificat una mica la introducció, però sobretot he afegit un breu apartat d'història i un altre sobre la seva eficàcia (si trobeu un altre títol millor, el podem canviar). He agrupat també els arguments a favor i en contra dins d'una secció de "Debat públic", tot i que en general sóc contrari a l'existència d'aquest tipus de seccions i llistes i més partidari d'incloure-ho en un mateix paràgraf redactat que inclogui també els fets, a més de les opinions. A més, molts (casi tots!) dels punts de la llista s'haurien de referenciar molt millor.
Finalment, crec que faltaria també una secció sobre la regulació i la implementació d'aquest model (almenys pel que fa a la més propera a l'àmbit catalanoparlant), i en general ampliar força les seccions ja existents. Però bé, és un començament.
Tampoc m'ha quedat clar com hem deixat la discussió, però em refermo en què crec necessari que l'article s'anomeni "Educació segregada" (amb les redireccions oportunes) i que inclogui la :Categoria:Segregació, més encara després d'haver-me informat sobre el tema per a poder escriure l'article. --Habicht (disc.) 11:47, 24 gen 2014 (CET)
thread_title:  Categoria:Segregació 

message: Proposo dues reflexions per a millorar la neutralitat de l'article.
#Més enllà de l'opinió personal de cadascú, sobre aquesta qüestió hi ha almenys tants arguments, estudis i opinions a favor com en contra, almenys amb la mateixa validesa uns que altres. És cert que hi ha diversos estudis sobre els inconvenients de l'educació diferenciada, però també n'hi ha en la mateixa proporció que avalen aquest model educatiu que per exemple es poden trobar aquí, aquí, o aquí entre molts d'altres. En la redacció de l'article, sobretot en l'apartat Evidència i Eficàcia, s'argumenten les opinions a favor i en contra, però l'última paraula sempre es dóna a les negatives.
#També s'utilitza repetidament el terme educació segregada (sense indicar que és el terme utilitzat sempre per els detractors) i en canvi s'obvia l'ús comú d'educació diferenciada que es fa en diccionaris com el (GEC o Termcat) o en l'ús habitual que es pot comprovar en el número de cerques al Google ("Educació diferenciada" 11.700, "Educació segregada" 2.760, "Educació separada per sexes" 1.350), un ús que s'intenta justificar amb referències a notícies qualsevols com les ref 2, 3 i 4. Em sembla que com a mínim s'haurien d'utilitzar els termes (educació diferenciada, separada per sexes i segregada) indistintament al llarg de l'article i si convé, incloure un apartat sobre l'ús dels termes. Són idees per si serveixen per a millorar l'article. --Medol (disc.) 19:42, 13 feb 2014 (CET)
replies: text: Et responc separadament a cada punt (t'he editat el comentari per convertir-lo en una llista numerada en comptes d'una no numerada, espero que no et faci res).

text: # Estic d'acord en què hi ha opinions de tots colors. En el que crec que ens hem de centrar aquí, sobretot, no és en les opinions sinó en els fets (ie en la recerca existent sobre el tema en qüestió). M'he llegit l'última referència que proporcionaves i l'he inclòs, però no he afegit text perquè bàsicament deia coses que crec que ja estaven incloses en l'article, i citava articles que han estat refutats per Science, 333, 6050 (2011). Si creus que hi ha coses que sí val la pena incloure, per mi endavant. Sobre el segon enllaç, veig que principalment és un recull d'articles d'opinió i notícies, que podria ser útil per a la secció de Debat públic o per a documentar-se sobre la implementació i regulació de l'escola segregada, però no per a la secció d'Evidència i eficàcia, on han de primar els estudis científics i si pot ser en publicacions de reconegut prestigi. El primer enllaç sí que el trobo interessant: hi ha un bon recull d'articles científics. Miraré d'anar-me'ls llegint amb paciència, encara que sigui per sobre. Si en coneixes de concrets que valguin més la pena que d'altres, o tu mateix hi pots dedicar temps, seria genial.

text: # Com vaig exposar a la secció anterior d'aquesta discussió, segueixo pensant que Educació segregada és el terme correcte, és el nom principal que s'hauria d'utilitzar per l'article (amb les redireccions oportunes), i que a més s'hauria d'incloure la :Categoria:Segregació a l'article. El terme educació diferenciada es confon fàcilment, no sé si volgudament o no, amb el de pedagogia diferencial, que és tota una altra cosa. La coeducació també és educació diferenciada (l'escola mixta no necessàriament), amb la diferència que no separa. És cert que el terme educació diferenciada és ara comú, especialment entre els proponents d'aquest mètode educatiu, i ha de ser present a l'article, però utilitzar-lo prioritàriament tant en el cos com en el títol em sembla excessiu. Educació separada per sexes em sembla una solució salomònica que tampoc satisfarà ningú, perquè com vaig dir en el seu moment, separar + diferenciar = segregar. --Habicht (disc.) 11:36, 14 feb 2014 (CET)

text: He rebut el següent missatge de l'usuari  a la meva pàgina de discussió, que reprodueixo i contesto aquí perquè crec que és rellavant per a l'article i no només per a mi:

text: Hola Habicht, el motiu d'aquesta nova discussió està relacionat amb l'article anomenat Educació diferenciada. Abans de fer un canvi volia parlar amb tu perquè hi ha una incorrecció a l'inici. Es tracta de l'adjectiu "segregada". No és correcte. "Segregar" és tractar diferent, quan l'educació diferenciada mai tracta diferent a ningú. Crec que a la discussió ja són diverses les veus que s'han pronunciat al respecte i hauria d'haver quedat bastant més clar que l'educació diferenciada no separa. El terme "segregada" no és correcte per definir l'educació diferenciada, principalment perquè "segregar" vol dir apartar i això és, precisament, el que no es vol amb l'educació diferenciada. Apartar no, adaptar-se als diferents ritmes maduratius i de creixement, sí. L'educació diferenciada educa igualment a nens i nenes, mai aparta de l'educació a cap nen o nena.

text: Espero que entenguis els arguments exposats, de la mateixa forma que ho han fet altres usuaris.

text: Com he repetit moltes vegades, l'educació diferenciada diferencia l'educació dels alumnes i els separa en classes, edifici o escoles diferents. Diferenciar i separar és equivalent a segregar. Se'n podria dir educació diferenciada i separada, però seria un eufemisme.  dius en el teu comentari que l'educació diferenciada no tracta diferent i no separa. A mi això em sembla discutir obvietats: tant la definició que has posat a la pàgina  com el seu nom o els fets indiquen que l'educació diferenciada diferencia i que ho fa en llocs on els nens i les nenes estan separats.

text: Sobre les veus de la discussió, hi ha les d'en , la  i la teva que diuen que no és Educació segregada i les veus d'en , la  i la meva que diuen que sí.

text: I finalment, en cap moment estic dient que l'educació segregada aparti de l'educació cap nen o nena, sinó (repeteixo) que els diferencia i els separa.

text: Francament, no sé com resoldre el tema. Què es fa en aquests casos? --Habicht (disc.) 17:17, 25 feb 2014 (CET)
replies: text: : Potser una manera seria mirar quina expressió fan servir els diccionaris. Amb tot el respecte, em sembla que considerar que tots els diccionaris s'equivoquen i fan servir una expressió equivocada és, si més no, agosarat. Enciclopedia.cat, Termcat, wiki.es. Actualment les referències que hi ha per justificar el contrari no se sostenen: tres titulars d'informacions i una reflexió que a jutjar pel seu orígen és més política que científica. --Medol (disc.) 16:26, 26 feb 2014 (CET)
replies: text: :: Cal tenir present que el terme educació diferenciada és un neologisme per designar una cosa que ja tenia nom. Posats a filar prim diria que no es podria dir diferenciada per que el temari hauria de ser el mateix, però al cap i a la fi passa com amb l'energia nuclear, que s'ha de dir així tot i que sigui energia radioactiva el terme correcte. Dit això crec que la categoria segregació és escaient per que en cap cas pretén definir-la com a educació discriminatòria.--Anskar (disc.) 18:29, 26 feb 2014 (CET)
replies: text: :::  En la darrera edició dius "Introdueixo referència GEC i canvio el principi en coherència amb els diccionaris, ningú ha exposat referències en sentit contrari" . Jo sí he exposat referències en sentit contrari, per exemple la darrera de l'Institut Català de les Dones o l'anterior de la Revista de la Asociación de Sociología de la Educación. Com diu l' al comentari anterior, educació diferenciada, a més d'eufemisme, és un neologisme utilitzat per referir-se al que sempre s'ha conegut i es coneix com educació segregada. Si vols segueixo aportant més referències, però em sembla que n'hi ha suficients. A més, has canviat la definició per dir que l'"educació diferenciada diferencia l'educació en llocs diferents". Això no és una definició. Fins i tot les referències que menciones de la GEC i la Neoloteca del Termcat diuen que és, literalment, "educació separada per sexes". Trobo la definició anterior () molt més precisa. Reverteixo el canvi (incloent això sí la referència a la GEC, que no hi era). --Habicht (disc.) 13:36, 27 feb 2014 (CET)
replies: text: ::::  Tots els diccionaris -i per a parlar dels termes és on cal anar- avalen que l'article comenci amb l'expressió del nom de l'article. Em sembla tant evident! No entrem aquí en el contingut, que és on en tot cas podríem valorar altres referències. No em sembla bé que un usuari s'esforci en tenir la última paraula en tot i desfer tots els canvis dels altres, aquí qui ha de guanyar és la viquipèdia. Escriure en contra del que mostren els diccionaris i sense referències significatives que ho avalin, com fas almenys en la primera frase de l'article, per a mi vulnera de manera flagrant els [principis de la Viquipèdia]. Considero que convindria canviar-ho, però no iniciaré una cadena de desfés. La veritat sempre sura, confio que algú algun dia veurà que la versió actual no se sosté. --Medol (disc.) 17:13, 27 feb 2014 (CET)
replies: text: ::::: Comparteixo amb tu que s'ha de començar amb el nom de l'article, i de fet està en consonància amb el que proposava la  sobre anomenar l'article Educació segregada, amb què uns quants hi estem d'acord. Canvio l'ordre doncs de la primera frase, almenys fins que decidim el títol de l'article.

text: ::::: Ara bé, no estic escrivint sense referències que ho avalin, sinó tot el contrari. En un article de pedagogia, el punt de vista rellevant és el de la pedagogia. El punt de vista de la pedagogia, que mostro amb dues referències (un article de la Revista de la Asociación de Sociología de la Educación, revista amb sistema d'avaluació d'experts, i una guia pedagògica de l'Institut Català de les Dones) assenyalen que el terme educació diferenciada és un neologisme utilitzat actualment pels defensors de l'escola segregada. Com que sembla que aquestes referències no convencen, n'hi afegeixo alguna altra encara. Com ja he dit anteriorment, el terme educació diferenciada és a més susceptible de ser confós amb el de pedagogia diferencial, tota una altra cosa. De fet, la coeducació (i a diferència de l'educació mixta) és també "educació diferenciada", en el sentit que posa en pràctica la pedagogia diferencial. La diferència doncs entre coeducació i "educació diferenciada" (educació segregada) no és en el tracte diferent, sinó en la separació (segregació) de l'alumnat. És una argumentació similar a la que es duu a terme quan es parla sobre educació especial (i fixem-nos, per exemple, que en aquest cas sí es troba categoritzada com a :Categoria:Segregació). L'educació especial, ja sigui perquè l'alumne té una superdotació o alguna discapacitat, pot fer-se en comú amb la resta dels alumnes o de manera segregada.

text: ::::: Resumint:

text: :::::# Canvio l'ordre de la primera frase, per tal que el primer terme sigui el títol de l'article.

text: :::::# Proposo canviar el nom principal de l'article a Educació segregada, crear les redireccions Educació diferenciada i Educació separada per sexes, i afegir la :Categoria:Segregació. Crec que s'han aportant prou arguments i referències que ho justifiquen. --Habicht (disc.) 11:20, 28 feb 2014 (CET)
Crec que s'aporten referències a que el terme Eduació diferenciada és correcte, tot dependrà que es considerin independents del subjecte, qualsevol altra consideració trobo que és fer judicis de valor, en les que hi puc estar d'acord però no és neutral. Em remeto a la consideració aportada més amunt sobre altres termes que poden no ser correctes però són els que es fan servir. --Anskar (disc.) 12:08, 28 feb 2014 (CET)
thread_title:  Neutralitat 

message: Crec que el text d'aquesta edició  hauria d'anar a la subsecció d'Espanya, ja que fa referència a la Constitució Espanyola. També crec que la referència aportada per justificar el text afegit no es correspon amb el text. He llegit l'article en diagonal, però ja a l'abstract l'autor deixa clar que la seva tesi és que és vàlid limitar els concerts als centres d'educació mixta, excloent els d'educació diferenciada: 
En aquesta secció (sobre el marc legal a Espanya), també es podria afegir que la llei d'educació anterior no permetia els concerts a centres d'educació segregada, com va sentenciar el tribunal suprem , però que la nova sí ho permet. Intentaré treballar-hi en els propers dies.--Habicht (disc.) 14:24, 8 maig 2014 (CEST)
thread_title:  Marc legal 

message: A PauCabot (Pau Cabot i Bonnín) i altres: SISPLAU, en comptes d'augmentar i promoure el masclisme de la viquipèdia en català i d'actuar amb masclisme tu mateix, ignorància i arbitrarietat segons els teus gustos i preferències personals; en comptes d'esborrar els treballs a mig fer que no t'agraden, com és mesurable i demostrable que en el teu cas són els relacionats amb l'intent de disminuir el masclisme viquipedista: articles de dones, feminismes, etc; en comptes d'aquestes actituds, pots informar-te primer i contribuir-hi de manera productiva i positiva. 
Quan vegis enllaços en vermell o paraules i expressions dintre dels apartats "vegeu també", en comptes d'esborrar els que no t'agradin et dediquis a *posar-los en blau, 
*entendre que són "demanats" o que hi són per alguna cosa, 
*intentar entendre i ampliar; 
*organitzar-los; 
*afegir frases explicatives, encara que siguin curtes, que els relacionin, relacionin l'article amb el principal, que els expliquin una mica; 
*que els posis al cos de l'article; 
*que obris seccions amb un d'ells, o amb alguns o amb tots, potser hauràs d'esperar a que hi pareguin més o tindràs la capacitat de fer-ho tu mateix; 
*pots començar per fer llistes o format llista o esquema, que evidentment no és l'òptim, però es tracta de millorar l'enciclopèdia que tothom pot millorar, 
*pots passar els punts a petits paràgrafs, per exemple, 
*a passar un format llista a frase, 
*o un esquema en redacció ordinària;  
*també pots fer ús de la teva creativitat i autonomia per ampliar tu mateix la llista :) 
En resum, si algú posa un article a la secció "vegeu també" que no entens o no t'agrada, no el toquis. Si no saps o no vols fer res del proposat, no esborris. No entenguis que els altres estan fent coses extranyes si no en tens ni idea. I sigues amable.
thread_title: Vegeu també